**Ministru kabineta noteikumu projekta**

**“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktā noteiktajam anotācijas kopsavilkumu nav nepieciešams aizpildīt. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā konstatēto Latvijas Republikas - Baltkrievijas Republikas valsts robežas nelikumīgās šķērsošanas gadījumu skaitu un šo valsts robežas nelikumīgās šķērsošanas gadījumu skaita straujo pieaugumu, kā arī ievērojot lielo kaimiņvalstī – Lietuvā fiksēto Lietuvas Republikas - Baltkrievijas Republikas valsts robežas nelikumīgās šķērsošanas gadījumu skaitu, Ministru kabinets 2021. gada 10. augustā izsludināja ārkārtējo situāciju no  2021. gada 11.augusta līdz 2021.gada 10.novembrim šādās administratīvajās teritorijās - Ludzas novadā, Krāslavas novadā, Augšdaugavas novadā un Daugavpils pilsētā.Lai nodrošinātu Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanas” (turpmāk – rīkojums) noteikto pasākumu izpildi, ir nodrošināma pietiekama Valsts robežsardzes personāla kapacitāte, realizējot pasākumus nelegālās migrācijas plūsmu pārvaldīšanai un novēršanai uz Latvijas Republikas valsts robežas. Tāpat ir pieļaujama situācija, ka nepieciešamības gadījumā var tikt lūgta palīdzība Eiropas Savienības Tieslietu un iekšlietu nozares aģentūrai par personāla resursu iesaisti robežkontroles pasākumos uz Latvijas Republikas valsts robežas darbam ar nelegālajiem imigrantiem un patvēruma meklētājiem.Norādāms, ka, ņemot vērā dinamiski mainīgo situāciju ar COVID – 19 infekcijas izplatību Eiropas Savienībā, ieceļojot no vairākām Eiropas Savienības dalībvalstīm, ir ievērojama pašizolācija. Līdz ar to, ieceļojot Latvijas Republikā, Eiropas Savienības aģentūras personāls un Valsts robežsardzes personāls, kuram nav sadarbspējīga vakcinācijas, testēšanas vai pārslimošanas sertifikāta, pēc ieceļošanas Latvijas Republikā nevar uzreiz uzsākt dienesta pienākumu izpildi Latvijā, jo nepieciešams nodrošināt pašizolācijas prasības izvērošanu. Vienlaikus minētā personāla dienesta pienākumu izpilde dažreiz saistīta ar biežu Latvijas Republikas robežas šķērsošanu abos virzienos, lai nodrošinātu operacionālo pasākumu pārvaldību un realizāciju. Līdz ar to pašreizējā situācijā būtiski tiek samazināta Valsts robežsardzes kapacitāte dalībai Eiropas Robežu un krasta apsardzes aģentūras koordinētajās aktivitātēs, kā arī tiek samazināta spējā savlaicīgi uzņemt attiecīgos Eiropas Savienības aģentūras pārstāvjus dienesta pienākumu izpildei robežkontroles pasākumos uz Latvijas Republikas valsts robežas, darbam ar nelegālajiem imigrantiem un patvēruma meklētājiem. Līdz ar to, lai nodrošinātu rīkojumā noteikto pasākumu izpildi, ir nepieciešams izdarīt attiecīgu grozījumu Ministru kabineta 2020. gada 9. jūnija noteikumos Nr. 360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)”, paredzot, lai iespējami mazāk traucētu Latvijas ārpolitisko un starptautisko darbību, tostarp sadarbību ar Eiropas Savienības institūcijām, šajos noteikumos paredzētie ceļošanas ierobežojumi un pašizolācijas prasības, ievērojot attiecīgos epidemioloģiskās drošības pasākumus Covid-19 infekcijas izplatības ierobežošanai, neattiecas uz ārvalstu ekspertiem, kuri starptautiskās sadarbības ietvaros ieceļo Latvijas Republikā, lai sniegtu palīdzību sabiedriskās kārtības un drošības un robežapsardzības nodrošināšanā, kā arī uz Iekšlietu ministrijas sistēmas iestāžu amatpersonām ar speciālo dienesta pakāpi, kuras atgriežas Latvijas Republikā no šādas palīdzības sniegšanas ārvalstīs.Vienlaikus ir norādāms, ka, lai gan izstrādātais grozījums nosaka, ka Ministru kabineta 2020. gada 9. jūnija noteikumos Nr. 360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)” noteiktās prasības attiecīgajā gadījumā nav attiecināmas, tomēr ir uzsverams, ka iestādei, kurā šīs personas veiks dienesta pienākumu izpildi, ir izstrādājama iekšēja procedūra, kas nodrošina epidemioloģiski drošu rīkojumā noteikto pasākumu izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārvalstu eksperti, kuri starptautiskās sadarbības ietvaros ietveros ieceļo Latvijas Republikā, lai sniegtu palīdzību sabiedriskās kārtības un drošības un robežapsardzības nodrošināšanā. Iekšlietu ministrijas sistēmas iestāžu amatpersonas ar speciālo dienesta pakāpi, kuras atgriežas Latvijas Republikā no šādas palīdzības sniegšanas ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministre M. Golubeva

Vīza: valsts sekretārs D.Trofimovs